ऐसी रस्मी खानापूर्ति करने वाली हड़तालें कभी किसी काम की नहीं रहीं और न रहेंगी. ये किसी भी तरह पूंजी की व्यवस्था को कोई चुनौती नहीं देतीं, बल्कि मजदूर वर्ग और मेहनतकश जनता के बीच पनप रहे गुस्से को निकालने वाले व्यवस्था के ‘सेफ्टी वाल्व’ का काम करती हैं. इसका इससे बड़ा प्रमाण क्या हो सकता है कि सत्ताधारी कॉर्पोरेट पार्टी-भाजपा से जुड़ा भारतीय मजदूर संघ तक इस हड़ताल का समर्थन कर रहा है.